4. pielikums
Līgumam Nr. MPS 2026/60
[bookmark: _Toc124056537][bookmark: _Toc2156524]LĪGUMS Nr. MPS 2026/60


Madonas novada Kalsnavas pagastā,                                              	datums skatāms laika zīmogā				

Meža pētīšanas stacija, reģistrācijas numurs 90010256120, kuru pārstāv tās direktors Mārtiņš Līdums, kurš rīkojas saskaņā ar nolikumu (turpmāk – Pasūtītājs), no vienas puses un
SIA “Balttaks”, reģistrācijas numurs 40003518437, kuru pārstāv tās valdes loceklis Jānis Neimanis, kurš rīkojas saskaņā ar statūtiem (turpmāk – Izpildītājs), no otras puses (kopā un katrs atsevišķi turpmāk – Puses),
[bookmark: _Toc2156525]izsakot savu brīvi radušos gribu, bez maldiem un viltus, pamatojoties uz iepirkuma procedūras „Meža inventarizācija”, iepirkuma identifikācijas Nr. MPS 2026/60 (turpmāk – Iepirkums) rezultātiem, noslēdz iepirkuma līgumu (turpmāk – Līgums) par šo:

1. Līguma priekšmets
1.1. Pasūtītājs uzdod un Izpildītājs ar savu darbaspēka un tehnisko nodrošinājumu apņemas veikt meža inventarizācijas pakalpojumu, saskaņā ar tehnisko specifikāciju (1. pielikums) šādos apjomos:
1.1.1. meža inventarizācija Šķēdes mežu novadā 2661 ha (Iepirkuma daļa Nr. 1.),
1.1.2. meža inventarizācija Kalsnavas mežu novadā 7188 ha (Iepirkuma daļa Nr. 2.),
turpmāk – Pakalpojums.
1.2. .
1.3. Izpildītājs ir iepazinies ar Līguma nosacījumiem, un tas apliecina, ka šajā sakarā Izpildītājam pret Pasūtītāju nav nekādu pretenziju.

2. Līguma darbības termiņš
2.1. Līguma saistību izpildes termiņš ir 2027. gada 31. oktobris.
2.2. Izpildītājs Pakalpojumu veic saskaņā ar Darbu izpildes grafiku (2. pielikums). 
2.3. 	Līgums ir spēkā līdz uzsākto, bet neizpildīto saistību pilnīgai izpildei.

3. Līguma summa un samaksas kārtība
3.1. Līguma summa, ko Pasūtītājs samaksā Izpildītājam par Līgumā paredzētā pakalpojuma apjoma pilnīgu izpildi ir 38411,10 EUR (trīsdesmit astoņi tūkstoši četri simti vienpadsmit euro 10 centi) bez PVN, tajā skaitā:
3.1.1. par meža inventarizāciju Šķēdes mežu novadā (Iepirkuma daļa Nr. 1.): 10377,90 EUR (desmit tūkstoši trīs simti septiņdesmit septiņi euro 90 centi) bez PVN;
3.1.2. par meža inventarizāciju Kalsnavas mežu novadā (Iepirkuma daļa Nr. 2.): 28033,20 EUR (divdesmit astoņi tūkstoši trīsdesmit trīs euro 20 centi) bez PVN.
3.2. Pievienotās vērtības nodoklis tiek maksāts saskaņā ar normatīvajos aktos noteikto likmi un kārtību.
3.3. Līguma 3.1. punktā minētā Līguma summa var tikt precizēta, pamatojoties uz meža inventarizācijas veikšanas rezultātā precizēto Pakalpojuma apjomu.
3.4. Puses vienojas, par šādiem vienības izcenojumiem:
3.4.1. meža inventarizācija Šķēdes mežu novadā (Iepirkuma daļa Nr. 1.): XX,XX EUR/ha bez PVN;
3.4.2. meža inventarizācija Kalsnavas mežu novadā (Iepirkuma daļa Nr. 2.): XX,XX EUR/ha bez PVN;
3.5. Līguma 3.4. punktā norādītajos vienību izcenojumos ir iekļautas visas Izpildītāja izmaksas, kas saistītas ar Pakalpojuma izpildi.
3.6. Pakalpojuma pieņemšana un apmaksa notiek pa posmiem, ja Izpildītājs izpildījis visas Līguma saistības attiecībā uz Pakalpojuma konkrētā posma apjomu saskaņā ar Darbu izpildes grafiku (2. pielikums). 
3.7. Pakalpojumu Pasūtītājs pieņem ar pieņemšanas – nodošanas aktu Līguma 5. punktā noteiktajā kārtībā.
3.8. Pēc katra Pakalpojuma pieņemšanas – nodošanas akta parakstīšanas Izpildītājs 5 (piecu) darba dienu laikā iesniedz Pasūtītājam rēķinu.
3.9. Norēķini tiek veikti uz Izpildītāja izsniegto rēķinu pamata. Puses vienojas, ka Izpildītājs rēķinu sagatavo kā strukturētu elektronisku rēķinu XML datnes formātā (atbilstoši 2024. gada 31. oktobra likumam “Grozījumi grāmatvedības likumā”), kā arī PDF datnes formātā, bez paraksta, nosūtot rēķinu uz Pasūtītāja oficiālās e-adreses apakšadresi: REKINI@90010256120. Izpildītājs rēķinu papīra formātā neizsniedz.
3.10. Izpildītāja elektroniski sagatavotais rēķins ir uzskatāms par saistošu Pasūtītājam, ja tas atbilst visām normatīvo aktu prasībām attiecībā uz rēķinā norādāmo informāciju.
3.11. Pasūtītājs veic apmaksu 10 (desmit) darba dienu laikā pēc Izpildītāja izrakstīta rēķina saņemšanas, ieskaitot rēķina summu Izpildītāja uzrādītajā norēķina kontā.

4. Darba uzdevums un tā izsniegšanas kārtība
4.1. Pasūtītājs sagatavo Darba uzdevumu saskaņā ar Līguma 3. pielikumā uzrādīto paraugformu. Darba uzdevumā Pasūtītājs norāda darbu izpildes apjomu un izpildes termiņu konkrētajam darbu izpildes posmam saskaņā ar Darbu izpildes grafiku (2. pielikums).
4.2. [bookmark: _Hlk96587198]Pasūtītājs Darba uzdevumu var sagatavot elektroniski un nosūtīt uz Līguma 13.2. punktā norādīto Izpildītāja e-pasta adresi. Darba uzdevums, kas nosūtīts uz Līguma 13.2. punktā norādīto Izpildītāja e-pasta adresi, uzskatāms par saņemtu vienas darba dienas laikā un Izpildītājam saistošu.
4.3. Pasūtītājs līdz Darba uzdevuma izsniegšanai vai vienlaicīgi ar to izsniedz Izpildītājam tehniskās specifikācijas (1. pielikums) 5.2.4. apakšpunktā norādīto informāciju.
4.4. Pasūtītājs var jebkurā laikā veikt izmaiņas izsniegtajā Darba uzdevumā, informējot par tām Līguma 4.3. punktā noteiktajā kārtībā.
4.5. Pasūtītājs var izsniegt Izpildītājam nākošo Darba uzdevumu, ja Izpildītājs Līguma 5.1. punktā noteiktajā kārtībā ir iesniedzis Pasūtītājam informāciju par iepriekšējo Darba uzdevumu.

5. Pakalpojuma pieņemšana – nodošana
5.1. Izpildītājs ne vēlāk kā Darba uzdevuma norādītā termiņā nosūta Pasūtītājam uz Līguma 13.1. punktā norādīto e-pasta adresi nogabalu raksturojošos rādītājus un meža zemes plānu (meža inventarizācijas datu bāzes un kartogrāfijas datnes) atbilstoši Ministru kabineta 2016. gada 21. jūnija noteikumos Nr. 384 “Meža inventarizācijas un Meža valsts reģistra informācijas aprites noteikumi” (turpmāk – MK noteikumi Nr. 384) noteiktajām prasībām, inventarizācijas datu sākotnējai pārbaudei un akceptēšanai no Pasūtītāja puses.
5.2. Pasūtītājs 15 (piecpadsmit) darba dienu laikā no Līguma 5.1. punktā noteiktās informācijas saņemšanas dienas pārbauda Pakalpojuma kvalitāti. Pasūtītājs var pagarināt Pakalpojuma pārbaudes un akceptēšanas termiņu, ja Pakalpojuma kvalitātes pārbaudei nepieciešams piesaistīt neatkarīgus sertificētus speciālistus.
5.3. Pasūtītājs nosūta uz Līguma 13.2. punktā norādīto Izpildītāja e-pasta adresi informāciju par konkrētā darbu izpildes posma meža inventarizācijas datu kvalitātes  akceptēšanu vai neakceptēšanu. Ja Pasūtītājs neakceptē meža inventarizācijas datu kvalitāti, tas informē Izpildītāju par datiem, kas neatbilst noteiktajām kvalitātes prasībām un nosaka termiņu divas kalendārās nedēļas datu kvalitātes labošanai.
5.4. Pēc meža inventarizācijas datu kvalitātes akceptēšanas no Pasūtītāja puses, Izpildītājs 5 (piecu) darba dienu laikā meža inventarizācijas datus iesniedz Valsts meža dienestā to reģistrēšanai Meža valsts reģistrā.
5.5. Pēc datu reģistrēšanas Meža valsts reģistrā, Izpildītājs sagatavo pieņemšanas – nodošanas aktu saskaņā ar Līguma 4. pielikumā uzrādīto paraugformu un Pasūtītājs pieņem no Izpildītāja Pakalpojumu par konkrētā darbu izpildes posmu. 

6. Izpildītāja tiesības un pienākumi
6.1. [bookmark: _Hlk158109408]Izpildītājs veic Pakalpojumu, pildot visus pienākumus, kas kā meža inventarizācijas veicējam ir noteiktas MK noteikumos Nr. 384, tajā skaitā:
6.1.1. pieprasa un saņem meža inventarizācijas veikšanai visu nepieciešamo informāciju no Valsts zemes dienesta, Dabas aizsardzības pārvaldes, VSIA “Zemkopības ministrijas nekustamie īpašumi”, Valsts meža dienesta, pašvaldības un citām institūcijām, ja tāda saskaņā ar Noteikumiem nepieciešama Pakalpojuma veikšanai;
6.1.2. sagatavo un iesniedz tiešsaistē Valsts meža dienesta Meža valsts reģistrā nogabalu raksturojos rādītājus un meža zemes plānu;
6.1.3. iesniedz trūkstošo informāciju, ja Valsts meža dienests tādu pieprasījis, un labo meža inventarizācijas datus, ja Valsts meža dienests pieņēmis lēmumu par meža inventarizācijas datu reģistrēšanas atteikumu.
6.2. Izpildītājs Pakalpojumu veic Līgumā, Darbu izpildes grafikā un Darba uzdevumos noteiktajos termiņos un kvalitātē, ievērojot Līguma prasības.
6.3. Pakalpojuma izpildi Izpildītājs veic saskaņā ar Pasūtītāja izsniegto Darba uzdevumu, ievērojot Līguma 4. punktā noteikto Darba uzdevuma izsniegšanas un saņemšanas kārtību.
6.4. Izpildītājs Pakalpojumu nodod Pasūtītājam ar Pakalpojuma pieņemšanas – nodošanas aktu. Pakalpojuma nodošanu Izpildītājs veic saskaņā ar Līguma 5. punktā noteikto kārtību.
6.5. Izpildītāja pienākums Pakalpojuma izpildē nodarbināt tās personas, kuras Izpildītājs kā pretendents uzrādījis savā piedāvājumā iepirkumam Nr. MPS 2026/60. Ja Izpildītājs nolemj piesaistīt Pakalpojuma izpildē darbiniekus, kas netika uzrādīti piedāvājumā, Izpildītāja pienākums pirms šo darbinieku piesaistes Pakalpojuma izpildei rakstiski informēt Pasūtītāju.
6.6. Izpildītāja pienākums ir nodrošināt Pakalpojuma izpildi tikai ar tiem darbiniekiem, ar kuriem noslēgts darba līgums.
6.7. Izpildītājam pienākums pēc Pasūtītāja pieprasījuma 1 (vienas) darba dienas laikā iesniegt visu nepieciešamo informāciju Pasūtītājam, lai Pasūtītājs varētu pārliecināties, ka ar Pakalpojuma izpildē iesaistītajiem darbiniekiem ir noslēgti darba līgumi.
6.8. Par visiem apstākļiem, kas ietekmē Līguma izpildi, Izpildītājs nekavējoties informē Pasūtītāju.
6.9. Ja Izpildītājs objektīvu iemeslu dēl Pakalpojumu nevar izpildīt Darba uzdevumā noteiktajā termiņā, Izpildītājs ne vēlāk kā piecas kalendārās dienas pirms Darba uzdevumā noteiktā datu iesniegšanas termiņa rakstveidā informē Pasūtītāju, norādot konkrētos neizpildes iemeslus.
6.10. Izpildītājs ir pilnā mērā atbildīgs par Līguma izpildes laikā Pasūtītājam, trešajai personai un apkārtējai videi nodarītajiem zaudējumiem.
6.11. Izpildītājs uzņemas pilnu atbildību par darba drošības un ugunsdrošības noteikumu ievērošanu Līguma izpildes laikā, tai skaitā nodrošina, ka Pakalpojuma izpildē tiek iesaistīts tikai atbilstošas kvalifikācijas personāls, kurš ir instruēts par drošām darba metodēm un citiem darba drošības jautājumiem.

7. Pasūtītāja tiesības un pienākumi
7.1. Pakalpojuma izpildi Pasūtītājs nodod Izpildītājam ar Darba uzdevumu, ievērojot Līguma 4. punktā noteikto Darba uzdevuma izsniegšanas un saņemšanas kārtību.
7.2. Pasūtītājs Pakalpojumu pieņem no Izpildītāja ar Pakalpojuma pieņemšanas – nodošanas aktu. Pakalpojuma pieņemšanu Izpildītājs veic saskaņā ar Līguma 5. punktā noteikto kārtību.
7.3. Pasūtītājam ir tiesības Pakalpojuma apjomu palielināt šī Līguma ietvaros, ja meža inventarizācijas veikšanas laikā tiek konstatēts, ka meža inventarizācija veicama arī platībai, kas līdz šim Meža valsts reģistrā nav reģistrēta kā meža zeme. 
7.4. Pasūtītājs veicot Pakalpojuma kvalitātes pārbaudi var piesaistīt neatkarīgus sertificētus speciālistus.
7.5. Pasūtītājs ir tiesīgs neizsniegt nākošo Darba uzdevumu, ja Izpildītājs nav iesniedzis Pasūtītājam Līguma 5.1. punktā noteiktajā kārtībā informāciju par iepriekšējo Darba uzdevumu.
7.6. Pasūtītājs veic rēķinu apmaksu par kvalitatīvi veiktu Pakalpojumu.
7.7. Pasūtītājam ir tiesības pieprasīt visu nepieciešamo informāciju no Izpildītāja, lai Pasūtītājs varētu pārliecināties, ka ar Pakalpojuma izpildē iesaistītajiem darbiniekiem ir noslēgti darba līgumi.

8. Pušu atbildība un strīdu izšķiršanas kārtība
8.1. Puses ir atbildīgas par zaudējumiem un/vai kaitējumu, ko tās ar savu darbību vai bezdarbību ir radījušas otrai Pusei vai trešajām personām.
8.2. Par Līguma saistību izpildes termiņa pārkāpumu, Izpildītājs maksā Pasūtītājam līgumsodu 0,2 % apmērā no kopējās Līguma summas par katru nokavēto dienu, bet ne vairāk kā 10 % no Līguma summas bez pievienotās vērtības nodokļa.
8.3. Par Līguma maksājumu termiņu izpildes pārkāpumu, Pasūtītājs maksā Izpildītājam līgumsodu 0,2 % apmērā no nesamaksātās summas par katru nokavēto dienu, bet ne vairāk kā 10 % no Līguma summas bez pievienotās vērtības nodokļa.
8.4. Izpildītājs maksā Pasūtītājam līgumsodu 200,00 EUR (divi simti euro) par katru gadījumu, ja Izpildītājs pārkāpj Līguma 6.1. – 6.9. punktu prasības.
8.5. Laužot Līgumu pēc vienas Puses iniciatīvas, kas nav saistīta ar otras Puses līgumsaistību neizpildi vai nepienācīgu izpildi, Puse, kas lauž Līgumu pēc savas iniciatīvas, maksā līgumsodu 10 % (desmit procentu) apmērā no Līguma 3.1. punktā norādītās kopējās Līguma summas bez pievienotās vērtības nodokļa.
8.6. Līguma 8.2. – 8.4. punktos noteikto līgumsodu samaksa neatbrīvo Izpildītāju un Pasūtītāju no Līguma saistību izpildes.
8.7. Pasūtītājs ir tiesīgs vienpusējā kārtā aprēķināt un ieturēt no Izpildītāja iesniegtā rēķina par veiktajiem Pakalpojumiem jebkuru Pasūtītāja prasījumu, tai skaitā prasījumu, kas izriet no jebkura cita starp Pusēm noslēgta līguma, ja abu prasījumu priekšmeti ir līdzīgas šķiras. Par vienpusēju ieskaitu Pasūtītājs paziņo Izpildītājam.
8.8. Pasūtītāja aprēķināto līgumsodu Izpildītājs samaksā Pasūtītājam 10 darbadienu laikā pēc Pasūtītāja rēķina par līgumsoda apmaksu izrakstīšanas, ja Pasūtītājs nav piemērojis ieskaitu vai Puses nav vienojušās par citādu līgumsoda apmaksas kārtību.
8.9. Puses strīdus, kas radušies Līguma sakarā, risina sarunu ceļā, ja vienošanos neizdodas panākt trīsdesmit dienu laikā, strīds galīgi tiek izšķirts tiesā tiesību aktos noteiktajā kārtībā.

9. Līguma izbeigšana
9.1. Pasūtītājs ir tiesīgs nekavējoties, bez iepriekšēja brīdinājuma vienpusēji atkāpties no Līguma vai tā daļas (iepirkuma daļas), ja:
9.1.1. Izpildītājs iepirkuma piedāvājumā sniedzis nepatiesu informāciju par atbilstību uzaicinājuma dalībai iepirkumā prasībām un nepamatoti ieguvis Līguma slēgšanas tiesības;
9.1.2. Izpildītājs neveic darbu nodošanu saskaņā ar Līguma 5. punktā noteikto kārtību un Darbu izpildes grafikā noteiktajiem termiņiem, tai skaitā, ja tas neiesniedz Izpildītājam Līguma 5.1. punktā noteiktajā kārtībā un termiņā informāciju par atsevišķu darba izpildes posmu;
9.1.3. Izpildītājs pārkāpis Līgumu saistības, par ko Pasūtītājs rakstveidā brīdinājis Izpildītāju;
9.1.4. pret Izpildītāju uzsākts maksātnespējas process vai tā darbība tiek izbeigta vai pārtraukta, apturēta Izpildītāja saimnieciskā darbība vai Izpildītājs nespēj turpmāk pildīt Līgumu;
9.2. Izpildītājs ir tiesīgs vienpusēji atkāpties no Līguma vai tā daļas (iepirkuma daļas), ja:
9.2.1. Pasūtītājs neveic maksājumus Līguma 3. punktā noteiktajā kārtībā, un līgumsods sasniedzis 10 % (desmit procentus) no neapmaksātā rēķina summas bez pievienotās vērtības nodokļa;
9.2.2. Pasūtītāja darbība ir izbeigta vai pārtraukta.
9.3. Pusēm, rakstveidā vienojoties, ir tiesības Līguma darbību izbeigt jebkurā laikā, iepriekš veicot visus savstarpējos norēķinus. Ja vienošanās par Līguma darbības izbeigšanu tiek slēgta pēc Izpildītāja ierosinājuma, Pasūtītājam ir tiesības prasīt, lai Izpildītājs maksā līgumsodu 10 % apmērā no neizpildīto darbu apjoma summas bez pievienotās vērtības nodokļa.
9.4. Puses var izbeigt Līguma darbību citos gadījumos saskaņā ar Latvijas Republikas normatīvajiem tiesību aktiem.

10. Nepārvaramā vara
10.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramās varas rezultātā, kuru darbība sākusies pēc Līguma noslēgšanas un kurus nevarēja ne iepriekš paredzēt, ne novērst. Pie nepārvaramās varas pieskaitāmi dabas vai cilvēku izraisītas katastrofas, vispārēji streiki, karš, valsts pārvaldes iestāžu normatīvo aktu pieņemšana un stāšanās spēkā, kā arī citi ārkārtēja rakstura apstākļi, kas tiešā veidā ietekmē Līguma saistību izpildi.
10.2. Pusei, kuras darbība, izpildot Līgumā paredzētās saistības, ir kavēta nepārvaramās varas apstākļu rezultātā, ir pienākums par to ziņot otrai Pusei, ziņojumā norādot, kādā termiņā, pēc Puses uzskata, ir iespējama un paredzama Līgumā paredzēto saistību izpilde.
10.3. Ja nepārvaramās varas apstākļi ilgst vairāk, kā deviņdesmit kalendārās dienas, jebkurai Pusei ir tiesības lauzt šo Līgumu.

11. Īpašie noteikumi
11.1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un kura ir bijusi iepriekš vai konfidenciāls informācijas nodošanas brīdī publiski zināma. Aizliegums izpaust un pretēji Līguma mērķim izmantot konfidenciālu informāciju saglabājas bez laika ierobežojuma un uz to neattiecas Līguma darbības termiņš.
11.2. Puses apliecina, ka otras Puses iesniegtos personu datus, drīkst apstrādāt tikai šajā Līgumā noteiktajiem mērķiem un saskaņā ar spēkā esošo normatīvo aktu prasībām.

12. Citi nosacījumi
12.1. Līgums var tikt grozīts vai papildināts pēc Pušu vienošanās rakstiskā formā.
12.2. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.
12.3. Nevienai no Pusēm nav tiesību nodot Līguma tiesības un saistības trešajai personai bez otras Puses rakstiskas piekrišanas.
12.4. Līgums ir saistošs Pušu juridiskajiem mantiniekiem (tiesību un saistību pārņēmējiem).
12.5. Līgums sastādīts elektroniska dokumenta veidā, kas parakstīts ar drošu elektronisko parakstu un satur laika zīmogu. Katrai Pusei ir pieejams abpusēji parakstīts Līgums elektroniskā formātā.

13. Kontaktpersonas
13.1. Pasūtītāja kontaktpersona: XXXXXXXXXXXXXXXXXXXXXXXX.
13.2. Izpildītāja kontaktpersona: XXXXXXXXXXXXXXXXXXXXXXXX.


14. Pušu juridiskās adreses un rekvizīti

	Meža pētīšanas stacija
Reģ. Nr. 90010256120
PVN maksātāja kods LV90010256120
Juridiskā adrese: Pārupes iela 5, Jaunkalsnava, Kalsnavas pag.,
Madonas nov., LV-4860
AS Citadele banka, kods PARXLV22
konts LV56PARX0016195500001
AS SEB banka, kods UNLALV2X
konts LV66UNLA0055003756788
	
	SIA “Balttaks”
Reģ. Nr. 40003518437
PVN maksātāja kods LV40003518437
Juridiskā adrese: Preses iela 2,
Ogre, LV-5001
AS Swedbank, kods HABALV22
konts LV03HABA0551002536610




15. Pušu paraksti

	Pasūtītājs
	
	Izpildītājs

	direktors M. Līdums 



	
	Valdes loceklis J. Neimanis

	(paraksts)
	
	(paraksts)




DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

4

TEHNISKĀ SPECIFIKĀCIJA


1. Iepirkuma priekšmets
1.1. Meža inventarizācijas pakalpojums, saskaņā ar šīs tehniskās specifikācijas (turpmāk – Tehniskā specifikācija) prasībām, turpmāk – Pakalpojums.
1.2. Iepirkuma priekšmets sastāv no 3 (trīs) iepirkuma daļām:
1.2.1. 1. daļa: meža inventarizācija Šķēdes mežu novadā – 2661 ha;
1.2.2. 2. daļa: meža inventarizācija Kalsnavas mežu novadā – 7188 ha.
1.3. Pakalpojuma izpildes vietas:
1.3.1. 1. daļa: valsts zinātniskās izpētes mežu īpašumi Šķēdes mežu novadā:
1.3.1.1. īpašums “Meža pētīšanas stacija”, Talsu nov., Laidzes pag., īpašuma kadastra Nr. 88680130001, zemes vienības kadastra apzīmējums 88680130001;
1.3.1.2. īpašums “Meža pētīšanas stacija”, Talsu nov., Laucienes pag., īpašuma kadastra Nr. 88700030012, zemes vienību kadastra apzīmējumi 88700030012, 88700030013, 88700090024, 88700110234, 88700110235, 88700120051, 88700190043;
1.3.1.3. īpašums “Meža pētīšanas stacija”, Talsu nov., Lībagu pag., īpašuma kadastra Nr. 88720020018, zemes vienību kadastra apzīmējumi 88720010007, 88720020018, 88720090016, 88720090021;
1.3.1.4. īpašums “Meža pētīšanas stacija”, Talsu nov., Vandzenes pag., īpašuma kadastra Nr. 88940120113, zemes vienību kadastra apzīmējumi 88940120113, 88940120114, 88940120115, 88940120120, 88940120122;
1.3.2. 2. daļa: valsts zinātniskās izpētes mežu īpašumi Kalsnavas mežu novadā:
1.3.2.1. īpašums “Meža pētīšanas stacija”, Aizkraukles nov., Aiviekstes pag., īpašuma kadastra Nr. 32420030010, zemes vienību kadastra apzīmējumi 32420030011, 32420030015, 32420030016, 32420080149, 32420080150;
1.3.2.2. īpašums “Meža pētīšanas stacija”, Aizkraukles nov., Vietalvas pag., īpašuma kadastra Nr. 32920130026, zemes vienību kadastra apzīmējumi 32920130026, 32920130027;
1.3.2.3. īpašums “Meža pētīšanas stacija”, Madonas nov., Kalsnavas pag., īpašuma kadastra Nr. 70620110339, zemes vienību kadastra apzīmējumi 70620040024, 70620040035, 70620050067, 70620070018, 70620110175, 70620110186, 70620110187, 70620110189, 70620110217, 70620110223, 70620110339, 70620110357, 70620110358, 70620110359, 70620110362, 70620110475, 70620110477, 70620110478, 70620110479, 70620120048;
1.3.2.4. īpašums “Meža pētīšanas stacija”, Madonas nov., Ļaudonas pag., īpašuma kadastra Nr. 70700050045, zemes vienību kadastra apzīmējumi 70700050045, 70700120014, 70700120015.
1.4. Pakalpojuma apjoms var būt lielāks kā tehniskās specifikācijas 1.2. punktā minētais, ja meža inventarizācijas veikšanas laikā tiek konstatēts, ka meža inventarizācija veicama arī platībai, kas līdz šim Meža valsts reģistrā nav reģistrēta kā meža zeme. 

2. Pakalpojuma izpildes termiņš.
2.1. Līguma saistību izpildes gala termiņš: 2027. gada 31. oktobris.
2.2. Pakalpojumu veic saskaņā ar Darbu izpildes grafiku (Līguma 2. pielikums).

3. Prasības meža inventarizācijas darbu veicējiem un tehniskajam nodrošinājumam
3.1. Meža inventarizāciju veic speciālists ar atbilstošu kvalifikāciju, tas ir, darbu veicējs ir meža inventarizācijas jomā sertificēta persona, kura iekļauta Latvijas Nacionālā akreditācijas biroja akreditētas iestādes sertificēto personu reģistrā.
3.2. Pakalpojuma ietvaros meža inventarizācijas datu apstrādi veic izmantojot datortehniku ar licencētu programmatūru, kas nodrošina datu, tajā skaitā, kartogrāfisko datu apstrādi atbilstoši normatīvo aktu prasībām.

4. Pakalpojuma izpildes rezultāts
4.1. Pakalpojuma izpildes rezultāts: veikta pilna meža inventarizācija šīs tehniskās specifikācijas 1.3. punktā minētajos īpašumos atbilstoši Ministru kabineta 2016. gada 21. jūnija noteikumu Nr. 384 “Meža valsts reģistra informācijas aprites noteikumi” (turpmāk – MK noteikumi Nr. 384) un Līguma prasībām.

5. Tehniskās prasības meža inventarizācijas pakalpojumam
5.1. Meža inventarizācija tiek veikta atbilstoši MK noteikumu Nr. 384 un Līguma prasībām.
5.2. Papildus šīs tehniskās specifikācijas 5.1. punktā minētajiem nosacījumiem, meža inventarizācijas veicējs ievēro šādas prasības:
5.2.1. kvartāliem saglabā esošos kvartālu numurus;
5.2.2. nogabaliem saglabā esošos nogabalu numurus. Jauna nogabala izdalīšanas gadījumā, jaunajam nogabalam piešķir nākošo brīvo numuru pēc kārtas;
5.2.3. neveido jaunus nogabalus ar apakšnogabalu numuriem un esošos nogabalus ar apakšnogabalu numuriem aizstāj ar jauniem nogabalu numuriem, piešķirot nākošos brīvos numurus pēc kārtas;
5.2.4. tiek saglabāta esošā ģeometrija un pārējie taksācijas dati nogabaliem, kuriem saskaņā ar Pasūtītāja sniegto informāciju ir spēkā esošs koku ciršanas apliecinājums;
5.2.5. 	tiek saglabāta nogabalu ģeometrija tiem nogabaliem, kuriem saskaņā ar Pasūtītāja sniegto informāciju ģeometrija jau ir sakārtota;
5.2.6. nogabaliem ar esošām zinātnisko objektu aizsargājamās teritorijas pazīmēm (kodi 30010000, 30010001, 30020000, 30030000, 30031000, 30032000, 30033000, 30037000, 30038000, 30040000, 30041000, 30042000, 30051000, 30052000, 30061000) tiek saglabāta esošā ģeometrija. Ja pakalpojuma sniedzējs tomēr uzskata, ka nogabala esošā ģeometrija ir maināma, tas veicams tikai tādā gadījumā, ja tas saskaņots ar Pasūtītāju;
5.2.7. nogabaliem, kuriem šobrīd ir piešķirtas virszemes ūdensobjektu aizsargjoslu vai aizsargjoslu ap purviem aizsardzības pazīmes, tās pārskatīt un gadījumos, kad aizsargjoslas aizsardzības pazīme līdz šim piešķirta platībām lielākā apmērā, nekā to nosaka Aizsargjoslu likums, izdalīt atsevišķus nogabalus tām platībām, kurām saskaņā ar Aizsargjoslu likumu nav piešķirama aizsargjoslas aizsardzības pazīme;
5.2.8. virszemes ūdensobjektiem un purviem izdalīt to aizsargjoslās atsevišķus nogabalus, piešķirot tiem aizsargjoslu aizsardzības pazīmi atbilstoši Aizsargjoslu likuma prasībām, ja šāda aizsargjoslas pazīme līdz šim nav piešķirta;
5.2.9. papildus taksācijas datu ievākšanai dabā, veikt meža inventarizācijas datu precizēšanu izmantojot jaunākos pieejamos tālizpētes datu avotus (ortofoto kartes, LIDAR datus u.c.).
5.3. Izpildītājs nesagatavo MK noteikumu Nr. 384 25.2.1. apakšpunktā minēto informāciju.





1. pielikums
Līgumam Nr. MPS 2026/60

Darbu izpildes grafiks

Iepirkuma 1. daļa: Meža inventarizācija Šķēdes mežu novadā
	Darbu izpildes posms
	Zemes vienību kadastra apzīmējumi*
	Meža zemes platība, ha*
	Datu iesniegšanas termiņš Pasūtītājam
	Pasūtītāja atbilde par iesniegto datu akceptēšanu vai neakceptēšanu
	Datu iesniegšanas termiņš Valsts meža dienestā reģistrēšanai Meža valsts reģistrā
	Pakalpojuma nodošana Pasūtītājam par Pakalpojuma konkrētā posma izpildi

	1. posms
	
	500 –1000
	30.12.2026.
	Piecpadsmit darba dienu laikā pēc datu saņemšanas no Izpildītāja**
	Piecu darba dienu laikā pēc datu akceptēšanas no Pasūtītāja puses
	Piecu darba dienu laikā pēc datu reģistrēšanas Meža valsts reģistrā

	2. posms
	
	500 – 1000
	30.04.2027.
	
	
	

	3. posms
	
	500 – 1000
	31.08.2027.
	
	
	



Iepirkuma 2. daļa: Meža inventarizācija Kalsnavas mežu novadā
	Darbu izpildes posms
	Zemes vienību kadastra apzīmējumi*
	Meža zemes platība, ha*
	Datu iesniegšanas termiņš Pasūtītājam
	Pasūtītāja atbilde par iesniegto datu akceptēšanu vai neakceptēšanu
	Datu iesniegšanas termiņš Valsts meža dienestā reģistrēšanai Meža valsts reģistrā
	Pakalpojuma nodošana Pasūtītājam par Pakalpojuma konkrētā posma izpildi

	1. posms
	
	1500 –3000
	30.12.2026.
	Piecpadsmit darba dienu laikā pēc datu saņemšanas no Izpildītāja**
	Piecu darba dienu laikā pēc datu akceptēšanas no Pasūtītāja puses
	Piecu darba dienu laikā pēc datu reģistrēšanas Meža valsts reģistrā

	2. posms
	
	1500 –3000
	30.04.2027.
	
	
	

	3. posms
	
	1500 –3000
	31.08.2027.
	
	
	



* - konkrētās zemes vienības un veicamais pakalpojuma apjoms tiks norādīts izsniedzot Darba uzdevumus.
** - Pasūtītājs var pagarināt datu akceptēšanas termiņu, ja Pakalpojuma kvalitātes pārbaudei nepieciešams piesaistīt neatkarīgus sertificētus speciālistus.
2. pielikums
Līgumam Nr. MPS 2026/60


Darba uzdevums Nr. ______
(pie 2026. gada __.________ līguma Nr.__________)


202__. gada ___. _____________
	
Meža pētīšanas stacija, reģ. Nr. 90010256120, kā Pasūtītājs nodod 
un ________________________, reģ. Nr. ______________, kā Izpildītājs pieņem Pakalpojuma veikšanai platības saskaņā ar šo sarakstu, kas vienlaicīgi ir iepirkuma …. daļas: meža inventarizācija ……………mežu novadā – …. posma darba uzdevums: 

	Zemes vienības kadastra apzīmējums
	Meža zemes platība, ha
	Datu iesniegšanas termiņš Pasūtītājam
	Pasūtītāja atbilde par iesniegto datu akceptēšanu vai neakceptēšanu
	Datu iesniegšanas termiņš Valsts meža dienestā reģistrēšanai Meža valsts reģistrā
	Pakalpojuma nodošana Pasūtītājam par Pakalpojuma konkrētā posma (darba uzdevuma) izpildi

	
	
	dd.mm.gggg
	Piecpadsmit darba dienu laikā pēc datu saņemšanas no Izpildītāja*
	Piecu darba dienu laikā pēc datu akceptēšanas no Pasūtītāja puses
	Piecu darba dienu laikā pēc datu reģistrēšanas Meža valsts reģistrā

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	Kopā:
	
	
	
	
	


* - Pasūtītājs var pagarināt datu akceptēšanas termiņu, ja Pakalpojuma kvalitātes pārbaudei nepieciešams piesaistīt neatkarīgus sertificētus speciālistus.

Izpildītājs, parakstot šo darba uzdevumu, apliecina, ka:
1. Pasūtītājs ar Pakalpojuma kvalitātes prasībām ir iepazīstinājis, un Izpildītājam tās ir skaidri zināmas;
1. Izpildītājs apņemas darba uzdevumu veikt noteiktajā izpildes termiņā.


	Nodeva:
	
	Pieņēma

	


	
	

	(Pasūtītāja pārstāvja amats, vārds, uzvārds, paraksts)
	
	(Izpildītāja pilnvarotā pārstāvja vārds, uzvārds, paraksts)









3. pielikums
Līgumam Nr. MPS 2026/60


Pakalpojuma pieņemšanas – nodošanas akts Nr. _____
(pie 2026. gada __._________ līguma Nr. ____________)

202... gada ___. _____________

Meža pētīšanas stacija, reģ. Nr. 90010256120, kā Pasūtītājs pieņem un
 _____________________________, reģ. Nr. ________________, kā Izpildītājs nodod meža inventarizācijas Pakalpojumu saskaņā ar šo sarakstu: 

	Zemes vienības kadastra apzīmējums
	Meža zemes platība, ha
	Cena, EUR/ha bez PVN
	Summa apmaksai, EUR
bez PVN

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	Kopā:
	
	X
	




	Pieņem:
	
	Nodod:

	

	
	

	(Pasūtītāja pārstāvja amats, vārds, uzvārds, paraksts)
	

	(Izpildītāja pilnvarotā pārstāvja vārds, uzvārds, paraksts)



